Jean Echenoz
Store norske leksikon,Språk og litteratur,Litteratur i verden,Europa,Frankrikes litteratur,Frankrikes nyere litteratur
Jean Echenoz er en fransk forfatter. Hans bygger på tradisjonen både fra den franske nyromanen, fra Gustave Flauberts realisme og fra Jules Vernes forening av vitenskap og fantasi. Bøkene hans parodierer ofte ulike former for triviallitteratur, ikke minst kriminalromaner og science fiction. Stilen er økonomisk og effektiv, full av humor og ironi, men uttrykker et pessimistisk livssyn.
Blant bøkene hans kan nevnes Cherokee (1983), Sjø (originaltittel: Lac, 1989), Oss tre (originaltittel: Nous trois, 1992), Un An (1997), Jeg stikker (originaltittel: Je m'en vais, 1999), som ble belønnet med Goncourt-prisen, og Ved klaveret (originaltittel: Au piano, 2003).I sine siste romaner forener han trekk fra fiksjonslitteraturen og fra dokumentarlitteraturen: Ravel (2008) viser hans sterke interesse for musikk, og Løpe (originaltittel: Courir, 2009) handler om den tsjekkiske langdistanseløperen Emil Zátopek og særlig om hvordan han mot sin vilje ble trukket inn i det internasjonale politiske spillet umiddelbart etter andre verdenskrig. En beslektet tematikk finner man i romanen 14 fra 2012, som skildrer hvordan den naive krigsbegeistringen fra 1914 etter hvert gikk over til illusjonsløshet. Uttrykksformen her er ikke minst påvirket av Voltaires ironi.Echenoz har også vært medforfatter av filmmanuskripter. I samarbeid med en spesialist på hebraisk har han oversatt en bok fra Det gamle testamente for en fransk utgave av Bibelen i modernisert språkdrakt. Utgivelser i norsk oversettelse Lac (1989). Norsk oversettelse: Sjø (1991)  Nous trois (1992). Norsk oversettelse: Oss tre (1994)  Je m'en vais (1999). Norsk oversettelse: Jeg stikker (2001)  Au piano (2003). Norsk oversettelse: Ved klaveret (2006)  Ravel (2008). Norsk oversettelse: Ravel (2016)  Courir (2009). Norsk oversettelse: Løpe (2011) Les mer i Store norske leksikon Frankrikes litteratur litteratur roman bok fransk